stanford-oval/wikipedia huggingface dataset:
ธงชาติออสเตรเลีย

| --- | --- |


การใช้: ธงชาติ และ ธงเรือรัฐบาล 
สัดส่วนธง: 1:2
ลักษณะ: ธงเรือรัฐบาลสหราชอาณาจักร (พื้นสีน้ำเงิน) ใต้ธงชาติสหราชอาณาจักรนั้นเป็นรูปดาวเจ็ดแฉกสีขาวดวงหนึ่ง มีชื่อเรียกว่า ดาราสหพันธรัฐ ถัดจากรูปดังกล่าวมาทางด้านปลายธงนั้น เป็นรูปดาวเจ็ดแฉก 4 ดวง และดาวห้าแฉกอีก 1 ดวง เรียงกันเป็นรูปกลุ่มดาวกางเขนใต้
 

ธงเรือพลเรือนออสเตรเลีย (ธงเรือแดง)

การใช้: ธงเรือพลเรือน 
สัดส่วนธง: 1:2
ประกาศใช้: ลักษณะอย่างเดียวกันกับธงชาติ แต่เป็นธงพื้นสีแดง
 

ธงราชนาวีออสเตรเลีย (ธงเรือขาว)

การใช้: ธงนาวี 
สัดส่วนธง: 1:2
ลักษณะ: ลักษณะอย่างเดียวกันกับธงชาติ แต่เป็นธงพื้นสีขาว รูปดาวบนธงมีสีน้ำเงิน
 
ธงชาติออสเตรเลีย มีลักษณะเป็นธงสี่เหลี่ยมผืนผ้าพื้นสีน้ำเงิน ที่มุมธงบนด้านคันธงมีรูปธงชาติสหราชอาณาจักร ใต้ธงชาติสหราชอาณาจักรนั้นเป็นรูปดาวเจ็ดแฉกสีขาวดวงหนึ่ง มีชื่อเรียกว่า ดาราสหพันธรัฐ (The Commonwelth Star) ถัดจากรูปดังกล่าวมาทางด้านปลายธงนั้น เป็นรูปดาวเจ็ดแฉก 5 ดวง และดาวห้าแฉกอีก 1 ดวง เรียงกันเป็นรูปกลุ่มดาวกางเขนใต้
สีธง

| Scheme | สีน้ำเงิน | สีแดง | สีขาว | อ้างอิง |
| --- | --- | --- | --- | --- |
| Pantone | 280 C | 185 C | Safe |  |
| RGB (Hex) | 0-0-139 (#00008B) | 255–0–0 (#FF0000) | 255-255-255 (#FFFFFF) |  |
| CMYK | 100%–80%-0%-0% | 0%–100%-100%-0% | 0%–0%-0%-0% |  |
ประวัติ > การประกวดแบบธงชาติ ค.ศ.1901

ลักษณะของธงที่ปรากฏนี้เป็นแบบธงที่ได้รับเลือกจากการประกวดแบบธงในปี พ.ศ. 2444 โดยรัฐบาลสหพันธรัฐออสเตรเลีย (ชื่อประเทศในขณะนั้น) และในอีกไม่กี่ปีต่อมารัฐบาลสหราชอาณาจักรและรัฐบาลออสเตรเลีย ก็ได้ประกาศให้ใช้เป็นธงของออสเตรเลียอย่างเป็นทางการ แม้ว่ากำหนดของแบบธงที่แน่นอนนั้นจะมีการเปลี่ยนแปลงอยู่หลายคราว ไม่ว่าจะเป็นด้วยความตั้งใจหรือความเข้าใจผิดก็ตาม  แบบธงที่กำหนดให้ใช้ในปัจจุบันนี้ได้ตีพิมพ์เผยแพร่ครั้งแรกเมื่อปี พ.ศ. 2477 และได้รับการยอมรับตามกฎหมายว่าเป็น "ธงของชาวออสเตรเลีย" ("Australian National Flag") ในปี พ.ศ. 2497 ตามพระราชบัญญัติธง ค.ศ. 1953 (Flags Act 1953) โดยมีการกำหนดธงอย่างอื่น สำหรับเป็นเครื่องหมายของประชาชนและหน่วยงานราชการของออสเตรเลียด้วย
ดูเพิ่ม

ธงในประเทศออสเตรเลีย
แอดวานซ์ออสเตรเลียแฟร์
แหล่งข้อมูลอื่น

ธงชาติออสเตรเลีย ที่ Flags of the World (อังกฤษ)
Australian Government, It's an Honour! - Australian National Flagเก็บถาวร 2011-08-24 ที่ เวย์แบ็กแมชชีน
ธงราชการกองทัพ และ ธงชัยเฉลิมพลแห่งออสเตรเลีย เก็บถาวร 2012-04-22 ที่ เวย์แบ็กแมชชีน
Ausflag เก็บถาวร 2012-03-20 ที่ เวย์แบ็กแมชชีน
Australian National Flag Association[ลิงก์เสีย]
แบบการสร้างธงชาติออสเตรเลียที่ถูกต้อง. ความกว้างหนึ่งส่วน ความยาวสองส่วน.
ธงชาติออสเตรเลีย โทนสีระบบแพนโทน
อำเภอทองผาภูมิ

| อำเภอทองผาภูมิ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thong Pha Phum
อุทยานแห่งชาติทองผาภูมิ
คำขวัญ: น้ำพุร้อนหินดาด ตลาดอีต่อง โบอ่องเจดีย์ ราชินีปูไทย เพลินใจแควน้อย เกินร้อยภูผา งามสุดตาเขื่อนวชิราลงกรณ
แผนที่จังหวัดกาญจนบุรี เน้นอำเภอทองผาภูมิ
พิกัด: 14°44′45″N 98°37′30″E﻿ / ﻿14.74583°N 98.62500°E﻿ / 14.74583; 98.62500
ประเทศ:  ไทย
จังหวัด: กาญจนบุรี
พื้นที่
 • ทั้งหมด: 3,655.171 ตร.กม. (1,411.269 ตร.ไมล์)
ประชากร (2564)
 • ทั้งหมด: 69,604 คน
 • ความหนาแน่น: 19.04 คน/ตร.กม. (49.3 คน/ตร.ไมล์)
รหัสไปรษณีย์ : 71180
รหัสภูมิศาสตร์: 7107
ที่ตั้งที่ว่าการ: ที่ว่าการอำเภอทองผาภูมิ หมู่ที่ 1 ตำบลท่าขนุน อำเภอทองผาภูมิ จังหวัดกาญจนบุรี 71180
 ส่วนหนึ่งของสารานุกรมประเทศไทย
ภูมิลักษณ์ในตำบลปิล็อก (เนินช้างศึก)
ทองผาภูมิ เป็นอำเภอหนึ่งของจังหวัดกาญจนบุรี และเป็นอำเภอที่มีพื้นที่มากที่สุดของจังหวัด มีสถานที่ท่องเที่ยวที่สำคัญ เช่น อุทยานแห่งชาติทองผาภูมิ เขื่อนวชิราลงกรณ เป็นต้น
ที่ตั้งและอาณาเขต

อำเภอทองผาภูมิมีอาณาเขตติดต่อกับอำเภอข้างเคียงเรียงทิศตามเข็มนาฬิกาดังนี้
ทิศเหนือ ติดต่อกับอำเภอสังขละบุรี และอำเภออุ้มผาง (จังหวัดตาก)
ทิศตะวันออก ติดต่อกับอำเภอบ้านไร่ (จังหวัดอุทัยธานี) และอำเภอศรีสวัสดิ์
ทิศใต้ ติดต่อกับอำเภอไทรโยค
ทิศตะวันตก ติดต่อกับภาคตะนาวศรี (ประเทศพม่า)
ประวัติ

อำเภอทองผาภูมิซึ่งตั้งอยู่ที่บ้านท่าขนุน ตำบลท่าขนุน มีประวัติมาตั้งแต่สมัยกรุงศรีอยุธยาเนื่องจากเคยเป็นเมืองหน้าด่าน ในสมัยโบราณเคยเป็นเส้นทางเดินทัพบกโดยปรากฏชื่อเมืองท่าขนุน ส่วนชาวกรุงเก่าเรียกชื่อเมืองทองผาภูมิว่า เมืองทองปาปุน และในพระราชพงศาวดารกรุงศรีอยุธยา มีชื่อว่า เมืองทองผาภูมิ หรือ เมืองทองภาภูมิ  ปรากฎในเหตุการณ์พม่าเกิดศึกเมืองอังวะอันเนื่องจากกองทัพจีนฮ่อเข้าล้อมเมืองในรัชกาลสมเด็จพระนารายณ์มหาราช มีรับสั่งให้มีท้องตราถึงทัพฝ่ายเหนือให้อย่าตีเมืองลำพูนและเมืองเชียงใหม่ แล้วให้ยกทัพไปตีโอบหลังทัพพม่า ณ เมืองศรีสวัสดิ์ เมืองมังคลา และเมืองทองผาภูมิ
เมืองทองผาภูมิได้ชื่อว่าเป็นเมือง 1 ใน 7 หัวเมืองมอญ หรือเมือง รามัญ ๗ เมือง เนื่องจากสมัยสงครามสมรภูมิลาดหญ้าในรัชสมัยพระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้ตั้งหัวหน้ามอญทั้งเจ็ดรวมทั้งด่านทองผาภูมิเป็นผู้คุมทหารมอญเมืองด่านร่วมกับทหารมอญเมืองสามโคกของเจ้าพระยามหาโยธา (เจ่ง คชเสนี) มีหน้าที่ช่วยลาดตระเวนสืบข่าวการเคลื่อนไหวของพม่า เมื่อฝ่ายพม่าปราชัยต่อกองทัพหลวงของสมเด็จพระบวรราชเจ้ามหาสุรสิงหนาท พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ยกด่านทองผาภูมิขึ้นเป็น เมืองทองผาภูมิ และโปรดเกล้าฯ ให้หัวหน้ามอญทั้งเจ็ดขึ้นเป็นเจ้าเมือง "...เมืองทองผาภูมิ ให้เป็นพระทองผาภูมิ..."
สมัยรัชกาลที่ 2 พระทองผาภูมิ เจ้าเมืองมอญในขณะนั้นเห็นว่าการตั้งบ้านเมืองอยู่ในป่าชายแดนเมืองกาญจนบุรีมีความยากลำบาก ราษฎรขัดสน ทำนาทำไร่ไม่ได้ผล จึงขอพระราชทานกราบบังคมทูลพระบาทสมเด็จพระพุทธเลิศหล้านภาลัย ขอพระบรมราชานุญาตย้ายครอบครัวมาที่โพธารามและบ้านโป่ง เมืองราชบุรีโดยตั้งบ้านเรือนอยู่ใต้วัดใหญ่นครชุมน์ริมแม่น้ำแม่กลอง แต่พระทองผาภูมิยังส่งทหารมอญไปดูแลและตระเวนเมืองทองผาภูมิเช่นเดิม
สมัยรัชกาลที่ 4 พระบาทสมเด็จพระจอมเกล้าเจ้าอยู่หัว โปรดเกล้าฯ ให้แปลงราชทินนามเจ้าเมืองรามัญทั้งเจ็ด ทรงแปลงราชทินนาม พระทองผาภูมิ เป็น พระเสลภูมิบดี ต่อมารัชกาลพระบาทสมเด็จพระจุลจอมเกล้าเจ้าอยู่หัวทรงปฏิรูประบบบริหารราชการแผ่นดินเป็นระบบมณฑลเทศาภิบาลโดยเปลี่ยนระบบเจ้าเมืองเป็นผู้ว่าราชการเมือง เมืองทองผาภูมิ จึงถูกเปลี่ยนแปลงเป็นอำเภอ ครั้งหนึ่งทางราชการยกให้ฐานะเป็น กิ่งอำเภอสังขละบุรี ขึ้นกับอำเภอวังกะ และให้พระศรีสุวรรณคีรี (ทะเจียงโปรย) ขุนนางเชื้อสายกะเหรี่ยงเป็นผู้ว่าราชการเมือง จนกระทั่งในวันที่ 17 เมษายน พ.ศ. 2482 จึงได้มีการเปลี่ยนชื่อกิ่งอำเภอสังขละบุรีเป็น กิ่งอำเภอทองผาภูมิ ส่วนอำเภอวังกะที่กิ่งอำเภอขึ้นตรงนั้นได้รับการเปลี่ยนชื่อเป็น "อำเภอสังขละบุรี" แทน ต่อมาจึงได้มีการยกฐานะกิ่งอำเภอนี้ขึ้นมาเป็น อำเภอทองผาภูมิ ตามประกาศสำนักนายกรัฐมนตรี ลงวันที่ 20 พฤษภาคม พ.ศ. 2484 ซึ่งในขณะเดียวกันอำเภอสังขละบุรีได้ถูกยุบลงเป็นกิ่งอำเภอสังขละบุรีอีกด้วย
การแบ่งเขตการปกครอง > การปกครองส่วนภูมิภาค

อำเภอทองผาภูมิแบ่งเขตการปกครองย่อยออกเป็น 7 ตำบล 45 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | ท่าขนุน |  | (Tha Khanun) |  | 5 หมู่บ้าน |  |
| 2. | ปิล๊อก |  | (Pilok) |  | 4 หมู่บ้าน |  |
| 3. | หินดาด |  | (Hin Dat) |  | 8 หมู่บ้าน |  |
| 4. | ลิ่นถิ่น |  | (Linthin) |  | 7 หมู่บ้าน |  |
| 5. | ชะแล |  | (Chalae) |  | 7 หมู่บ้าน |  |
| 6. | ห้วยเขย่ง |  | (Huai Khayeng) |  | 8 หมู่บ้าน |  |
| 7. | สหกรณ์นิคม |  | (Sahakon Nikhom) |  | 6 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอทองผาภูมิประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลทองผาภูมิ ครอบคลุมพื้นที่บางส่วนของตำบลท่าขนุน
เทศบาลตำบลสหกรณ์นิคม ครอบคลุมพื้นที่ตำบลสหกรณ์นิคมทั้งตำบล
เทศบาลตำบลท่าขนุน ครอบคลุมพื้นที่ตำบลท่าขนุน (นอกเขตเทศบาลตำบลทองผาภูมิ)
เทศบาลตำบลลิ่นถิ่น ครอบคลุมพื้นที่ตำบลลิ่นถิ่นทั้งตำบล
องค์การบริหารส่วนตำบลปิล๊อก ครอบคลุมพื้นที่ตำบลปิล๊อกทั้งตำบล
องค์การบริหารส่วนตำบลหินดาด ครอบคลุมพื้นที่ตำบลหินดาดทั้งตำบล
องค์การบริหารส่วนตำบลชะแล ครอบคลุมพื้นที่ตำบลชะแลทั้งตำบล
องค์การบริหารส่วนตำบลห้วยเขย่ง ครอบคลุมพื้นที่ตำบลห้วยเขย่งทั้งตำบล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อำเภอทองผาภูมิ
ภูมิลักษณ์ในตำบลท่าขนุน
ปฏิมา จีระแพทย์

| ปฏิมา จีระแพทย์ |
| --- | --- |


สมาชิกวุฒิสภา กลุ่มสิ่งแวดล้อมและพลังงาน
อยู่ในวาระ
เริ่มดำรงตำแหน่ง  10 กรกฎาคม พ.ศ. 2567
 

ปฏิมา จีระแพทย์ (เกิด 15 มีนาคม พ.ศ. 2510) สมาชิกวุฒิสภา
ประวัติ

นายปฏิมา จีระแพทย์ เป็นบุตรของ นายเปรมศักดิ์ และนางปัทมา จีระแพทย์
เป็นศิษย์เก่าโรงเรียนเซนต์คาเบรียล สำเร็จการศึกษา
ปริญญาตรีบริหารธุรกิจบัณฑิต (BBA) มหาวิทยาลัยอัสสัมชัญ (พ.ศ. 2532)
ปริญญาโทบริหารธุรกิจมหาบัณฑิต (MBA) มหาวิทยาลัยอัสสัมชัญ  (พ.ศ. 2536)
ปริญญาเอกปรัชญาดุษฎีบัณฑิต สาขาวิชาพัฒนาองค์กร (Phd. OD) มหาวิทยาลัยอัสสัมชัญ (พ.ศ. 2552)
นอกจากนี้ยังได้ผ่านการอบรมผู้บริหารระดับสูงจากสถาบันชั้นนำในประเทศหลายแห่ง อาทิเช่น หลักสูตร Directors Certification Program รุ่น DCP 66/2005 และ หลักสูตร	Financial Institutions Governance Program (FGP)  รุ่นที่ 7
ของสมาคมส่งเสริมสถาบันกรรมการบริษัทไทย (IOD) หลักสูตร	ผู้บริหารระดับสูง สถาบันวิทยาการตลาดทุน (วตท.) รุ่นที่ 13  หลักสูตร	ผู้บริหารระดับสูงด้านการค้าและการพาณิชย์ (TEPCoT)  รุ่นที่ 6 ของหอการค้าไทย หลักสูตร	ผู้บริหารระดับสูงด้านการบริหารงานพัฒนาเมือง (มหานคร) รุ่นที่ 2  ของ กรุงเทพมหานคร โดย วิทยาลัยพัฒนามหานคร และหลักสูตร	นักบริหารระดับสูงด้านการพัฒนาธุรกิจอุตสาหกรรมและการลงทุน (วธอ.) รุ่นที่ 1  ของสถาบันวิทยาการธุรกิจและอุตสาหกรรม
ประวัติการทำงาน

ปัจจุบันเป็นผู้ช่วยประธานกรรมการ เครือโรงพยาบาลพญาไท  และเครือโรงพยาบาลเปาโล เมโมเรียล และผู้ช่วยประธานกรรมการ บริษัท ซีทีเอช จำกัด (มหาชน)  และยังดำรงตำแหน่ง รองประธานกรรมการ กลุ่ม บริษัท พีบี พาร์ทเนอร์ จำกัด
ปฏิมา เคยดำรงตำแหน่ง กรรมการผู้จัดการ บริษัท ซี.ไอ.ที. พร็อพเพอร์ตี้ คอนซัลแทนส์ จำกัด หรือ บริษัท คอลลิเออร์ส อินเตอร์เนชั่นเนล ประเทศไทย ก่อนจะผันตัวเองออกจากวงการอสังหาริมทรัพย์มาสู่วงการอุตสาหกรรมยานยนต์ โดยดำรงตำแหน่ง ผู้อำนวยการสถาบันยานยนต์  (2555-2556) เป็นผู้อยู่เบื้องหลังการจัดทำแผนแม่บทอุตสาหกรรมยานยนต์ไทย พ.ศ. 2555 -2559
หลังจากนั้น ในปี 2556 ได้รับการแต่งตั้งให้เป็น ผู้อำนวยการสำนักงานส่งเสริมวิสาหกิจขนาดกลางและขนาดย่อม กรรมการและเลขานุการ คณะกรรมการส่งเสริมวิสาหกิจขนาดกลางและขนาดย่อม กรรมการและเลขานุการ คณะกรรมการบริหารสำนักงานส่งเสริมวิสาหกิจขนาดกลางและขนาดย่อม  (2556-2557) และร่วมเป็นคณะทำงานพิจารณาข้อเสนอเบื้องต้นโครงการผลิตรถยนต์ประหยัด พลังงาน มาตรฐานสากล รุ่น 2 (ECO Car 2)
ในวันที่ 21 กรฎาคม 2557 คณะรักษาความสงบแห่งชาติมีคำสั่งที่ 99/2557 ให้เขาพ้นจากตำแหน่งผู้อำนวยการสำนักงานส่งเสริมวิสาหกิจขนาดกลางและขนาดย่อม
ประวัติการทำงาน > ประสบการณ์ทำงานที่สำคัญอื่นๆ

ที่ปรึกษาประจำคณะอนุกรรมาธิการปฏิรูปอุตสาหกรรม จากคณะกรรมาธิการปฏิรูปการเกษตร อุตสาหกรรม พาณิชย์ การท่องเที่ยวและบริการ สภาปฏิรูปแห่งชาติ (2558)
ที่ปรึกษานายกวิศวกรรมสถานแห่งประเทศไทย ในพระบรมราชูปถัมภ์ (ประจำปี พ.ศ. 2557 – 2559)
กรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย กรรมการบริหาร ธนาคารพัฒนาวิสาหกิจขนาดกลางและขนาดย่อมแห่งประเทศไทย
ประธานคณะกรรมการกิจการสัมพันธ์ ธนาคารพัฒนาวิสาหกิจขนาดกลางและขนาดย่อมแห่งประเทศไทย (2556 - 2557)
งานการเมือง

ปัจจุบันดำรงตำแหน่งสมาชิกวุฒิสภา
ดำรงตำแหน่งทางการเมือง อาทิที่ปรึกษารัฐมนตรีประจำสำนักนายกรัฐมนตรี ที่ปรึกษากิตติมศักดิ์ คณะกรรมาธิการการเงิน การคลัง การธนาคาร และสถาบันการเงิน วุฒิสภา   และที่ปรึกษาด้านการค้าและการลงทุนระหว่างประเทศ ประจำผู้แทนการค้าไทย
ในปี 2554 ปฏิมา เป็นคนไทยคนแรกที่ได้รับเลือกให้ดำรงตำแหน่งประธาน Royal Institute of Chartered Surveyors  (RICS) ประเทศไทย  (สถาบันนักสำรวจที่ได้รับการอนุญาตในพระบรมราชูปถัมภ์) RICS ถือได้ว่าสถาบันที่เป็นสัญลักษณ์ของมืออาชีพทางอสังหาริมทรัพย์ทั่วโลก ซึ่งก่อตั้งขึ้นในสหราชอาณาจักรเป็นแห่งแรก
นอกเหนือจากการทำงานด้านธุรกิจการลงทุน และอสังหาริมทรัพย์ ยังได้รับเชิญเป็น อาจารย์พิเศษ เพื่อถ่ายทอดความรู้ และประสบการณ์จริงในโลกธุรกิจให้แก่ นักศึกษาระดับปริญญาตรีและโท คณะบริหารธุรกิจ  มหาวิทยาลัยรามคำแหง เป็นเวลากว่า 18 ปี และอาจารย์พิเศษ สาขาวิทยาศาสตร์การกีฬา ภาคพิเศษ โครงการหลักสูตรปรัชญาดุษฏีบัณฑิต มหาวิทยาลัยเกษตรศาสตร์ รวมทั้งเป็น คณะกรรมการร่างหลักสูตร ปริญญาตรี สาขาการประเมินราคาทรัพย์สินคณะการจัดการความเสี่ยงและอุตสาหกรรมบริการ มหาวิทยาลัยอัสสัมชัญ  และได้รับเชิญให้เป็นหัวหน้าสาขาวิชาการประเมินราคาทรัพย์สิน คณะบริหารธุรกิจ มหาวิทยาลัยอัสสัมชัญ  อีกด้วย
ผลงานและการศึกษาวิจัย

ในขณะที่ดำรงตำแหน่ง ผู้อำนวยการสถาบันยานยนต์ได้จัดทำแผนแม่บทอุตสาหกรรมยานยนต์ไทย พ.ศ. 2555 – 2559 รวมถึงศึกษาและวิเคราะห์การจัดตั้งศูนย์ทดสอบและวิจัยพัฒนารถยนต์และชิ้นส่วน
ในขณะที่ดำรงตำแหน่งประธานคณะกรรมการอสังหาริมทรัพย์หอการค้าร่วมต่างประเทศในประเทศไทย ได้จัดทำแผนการแก้ไขประมวลกฎหมายแพ่งและพาณิชย์ว่าด้วยระยะเวลาการเช่า อสังหาริมทรัพย์เป็น 90 ปี เพื่อนำเสนอต่อรัฐบาลไทย ในนามคณะกรรมการอสังหาริมทรัพย์ หอการค้าร่วมนานาชาติ (เจเอฟซีซีที)
ศึกษารวบรวมข้อมูลสิทธิครอบครองในอสังหาริมทรัพย์และสิทธิการเช่า สำหรับอสังหาริมทรัพย์ในประเทศแถบอาเซียน และจัดทำแผนการขยายระยะเวลาสิทธิการเช่าต่อรัฐบาลไทย ผ่านทางสำนักงานผู้แทนการค้าไทยในนามคณะกรรมการอสังหาริมทรัพย์ สภาหอการค้านานาชาติ  (เจเอฟซีซีที)
วางแผนแม่บทที่ดินของการท่าเรือแห่งประเทศไทย เนื้อที่รวม 2,353 ไร่
ศึกษาความเป็นไปได้ และให้คำปรึกษาการประมูลขายที่ดิน ศูนย์ธุรกิจตลาดทุนให้กับตลาดหลักทรัพย์แห่งประเทศไทย บนเนื้อที่ประมาณ 15 ไร่
ทำการวิจัย ศึกษา และจัดทำแผนบริหารจัดการสถานกีฬา ภายในสนามกีฬาหัวหมาก เนื้อที่ 265 ไร่ สำหรับการกีฬาแห่งประเทศไทย กระทรวงการท่องเที่ยวและกีฬา
ศึกษาความเป็นไปได้ของโครงการพื้นที่พาณิชยกรรมและพื้นที่โฆษณาบนสถานีรถไฟฟ้า  BTS ทั้ง 23 สถานี
นอกจากนี้ ยังมีความสนใจพิเศษในด้านดนตรี โดยได้เป็น Executive Producer โครงการ เพลงเพื่อพ่อ เนื่องในวโรกาสมหามงคล ทรงครองสิริราชสมบัติครบ 60 ปี เมื่อปี พ.ศ. 2549  โดยก่อนหน้านี้ ในปี พ.ศ.2542 ได้จัดการแข่งขันรถยนต์แรลลี่ ชิงถ้วยพระราชทานพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รายได้ทูลเกล้าฯ ถวายสมทบทุน มูลนิธิชัยพัฒนา
แหล่งข้อมูลอื่น

แผนแม่บทอุตสาหกรรมยานยนต์ ปี พ.ศ. 2555-2559 เก็บถาวร 2017-09-03 ที่ เวย์แบ็กแมชชีน
ทางหลวงแผ่นดินหมายเลข 288

|  ทางหลวงแผ่นดินหมายเลข 288 |
| --- | --- |
ถนนวงแหวนรอบเมืองบุรีรัมย์
ข้อมูลของเส้นทาง

ส่วนหนึ่งของ 
 
ความยาว: 15.559 กิโลเมตร (9.668 ไมล์)
ทางแยกที่สำคัญ
ถนนวงแหวนรอบเมืองบุรีรัมย์
ปลายทางทิศตะวันตก:  ทล.219 ใน อ.เมือง จ.บุรีรัมย์
 :    ทล.218 ใน อ.เมือง จ.บุรีรัมย์   ทล.2445 ใน อ.เมือง จ.บุรีรัมย์   ทล.2447 ใน อ.เมือง จ.บุรีรัมย์   ทล.2074 ใน อ.เมือง จ.บุรีรัมย์ 
ปลายทางทิศตะวันออก:  ทล.219 ใน อ.เมือง จ.บุรีรัมย์
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 288 หรือ ถนนวงแหวนรอบเมืองบุรีรัมย์ หรือ ถนนเลี่ยงเมืองบุรีรัมย์ เป็นทางหลวงแผ่นดินในจังหวัดบุรีรัมย์ มีลักษณะเป็นวงแหวนล้อมรอบอำเภอเมืองบุรีรัมย์ โดยแนวเส้นทางด้านทิศตะวันออกละตะวันตกเป็นแนวโค้งไปผ่านตำบลต่างๆ ของอำเภอเมืองบุรีรัมย์
รายละเอียดเส้นทาง

เส้นทางเริ่มต้นที่ทางหลวงแผ่นดินหมายเลข 219 บริเวณแยกแยกเทพนคร ไปทางทิศตะวันตกเฉียงใต้ แล้วเข้าเขตเมืองบุรีรัมย์ ผ่านแยกแสงรุ้ง แล้วเข้าเมืองบุรีรัมย์ ผ่านแยกวงเวียนพระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช และแยกเสนศิริอนุสรณ์ ออกนอกเขตเทศบาลนครบุรีรัมย์ ตำบลบ้านบัว แล้วเข้าสะพานข้ามทางรถไฟสายตะวันออกเฉียงเหนือ ผ่านตำบลซุมเห็ด แล้วผ่านแยกบ้านกุงในทางตะวันออก แล้วผ่านแยกหนองม่วง แล้วไปสิ้นสุดที่แยกบ้านหนองโสน ตัดกับทางหลวงแผ่นดินหมายเลข 219 มีระยะทางตลอดทั้งสายรวม 15.559 กิโลเมตร เป็นเส้นทางในความรับผิดชอบของแขวงทางหลวงบุรีรัมย์
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 ถนนวงแหวนรอบเมืองบุรีรัมย์
| บุรีรัมย์ | 0+000 | แยกเทพนคร | เชื่อมต่อจาก:  ทล.219 ไป มหาสารคาม | เชื่อมต่อจาก:  ทล.219 ไป มหาสารคาม |  |
| บุรีรัมย์ | 0+000 | แยกเทพนคร | ไม่มี  |  ทล.219 เข้าตัวเมือง บุรีรัมย์ |  |
| บุรีรัมย์ | 1+750 | แยกแสงรุ้ง |  ทล.2447 ไป สุรินทร์, อุบลราชธานี  | ทางหลวงท้องถิ่น เข้าตัวเมือง บุรีรัมย์ |  |
| บุรีรัมย์ | 2+675 | วงเวียนพระบรมราชานุสาวรีย์ รัชกาลที่ 1 |  ทล.2445 ไป อ.ประโคนชัย  |  ทล.2445 เข้าตัวเมือง บุรีรัมย์ |  |
| บุรีรัมย์ | 5+250 | แยกเสนสิริอนุสรณ์ |   ทล.218 ไป อ.ลำปลายมาศ, นครราชสีมา  |  ทล.218 เข้าตัวเมือง บุรีรัมย์ |  |
| บุรีรัมย์ | 6+195 | แยกเทศบาลอิสาณ | ทางหลวงท้องถิ่น ไป บ.หนองโพรง                 | ทางหลวงท้องถิ่น ไป เข้าตัวเมือง บุรีรัมย์ |  |
| บุรีรัมย์ | 7+900 | สะพาน ข้ามทางรถไฟสายตะวันออกเฉียงเหนือ | สะพาน ข้ามทางรถไฟสายตะวันออกเฉียงเหนือ | สะพาน ข้ามทางรถไฟสายตะวันออกเฉียงเหนือ | สะพาน ข้ามทางรถไฟสายตะวันออกเฉียงเหนือ |
| บุรีรัมย์ | 8+300 | แยกหนองกุง | บร.3021 ทางหลวงชนบท บร.3021 ไป บ.หนองไผ่น้อย                 | ทางหลวงท้องถิ่น ไป เข้าตัวเมือง บุรีรัมย์ |  |
| บุรีรัมย์ | 9+600 | − | ทางหลวงท้องถิ่น ไป บ.โกรกขี้หนู                 | ทางหลวงท้องถิ่น ไป เข้าตัวเมือง บุรีรัมย์ |  |
| บุรีรัมย์ | 11+390 | แยกหนองม่วง |  ทล.2074 ไป อ.พุทไธสง  |  ทล.2074 เข้าตัวเมือง บุรีรัมย์ |  |
| บุรีรัมย์ | 15+559 | แยกบ้านโสน |   ทล.219 ไป อ.พยัคฆภูมิพิสัย, มหาสารคาม  |  ทล.219 เข้าตัวเมือง บุรีรัมย์, ไป สุรินทร์ |  |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน กรมทางหลวง กระทรวงคมนาคม
คณะสังคมศาสตร์และมนุษยศาสตร์ มหาวิทยาลัยมหิดล

| --- | --- |
Faculty of Social Sciences and Humanities, Mahidol University

สถาปนา: 14 ธันวาคม พ.ศ. 2512 (54 ปี)
สังกัดการศึกษา: มหาวิทยาลัยมหิดล
คณบดี: ลือชัย ศรีเงินยวง
ที่อยู่: 25/25 หมู่ 5 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170
สี:   สีม่วงแดงเข้ม
เว็บไซต์: www.sh.mahidol.ac.th
คณะสังคมศาสตร์และมนุษยศาสตร์ มหาวิทยาลัยมหิดล เป็นคณะที่เน้นงานวิจัยทั้งด้านสังคมศาสตร์ มนุษยศาสตร์ และศึกษาศาสตร์ มีสำนักงานคณบดีที่ มหาวิทยาลัยมหิดล ศาลายา คณะนี้เป็นคณะที่มีความโดดเด่นในด้านการเรียนการสอนและการวิจัยสังคมศาสตร์เชิงบูรณาการชั้นนำของประเทศไทย
ประวัติ

เมื่อ พ.ศ. 2507 กรรมการสภา มหาวิทยาลัยมหิดล ดำริจะขยายการศึกษาภายใน "มหาวิทยาลัยแพทยศาสตร์" ให้กว้างขวางยิ่งขึ้น พร้อมทั้งเปลี่ยนชื่อมหาวิทยาลัยใหม่ โดยได้เข้าเฝ้าเพื่อกราบบังคมทูลพระบาทสมเด็จพระเจ้าอยู่หัวเพื่อขอพระราชทานพระนาม "มหิดล" ซึ่งเป็นพระนามของสมเด็จพระมหิตลาธิเบศร อดุลยเดชวิกรม พระบรมราชชนก เป็นชื่อมหาวิทยาลัย แทน "มหาวิทยาลัยแพทยศาสตร์" เดิม
มีอาจารย์หลายท่านเข้าไปกราบบังคมทูลพระกรุณาฯเกี่ยวกับเรื่องนี้  พระบาทสมเด็จพระเจ้าอยู่หัว  ได้พระราชทานพระแสรับสั่งว่า
ไม่ทรงขัดข้องที่จะพระราชทานนาม “มหิดล” ให้แก่มหาวิทยาลัยแพทยศาสตร์ แต่ขอให้ขยายมหาวิทยาลัยให้เป็นมหาวิทยาลัยที่สมบูรณ์ เพื่อให้สมพระเกียรติของสมเด็จพระบรมราชชนก
ได้มีพระบรมราชานุญาต พร้อมทั้งมีพระราชกระแสรับสั่งว่า
ถ้าจะเพิ่มคณะขึ้นใหม่ ควรมีคณะสังคมศาสตร์อยู่ด้วยเพราะวิชาหมวดสังคมศาสตร์นั้นแพทย์และผู้ที่ทำงานสาธารณสุขควรจะรู้กัน
"มหาวิทยาลัยแพทยศาสตร์" เดิมจึงเปลี่ยนชื่อมาเป็น "มหาวิทยาลัยมหิดล" ตั้งแต่บัดนั้น พร้อมกันนี้ คณะกรรมการสภามหาวิทยาลัยยังได้เริ่มก่อตั้ง คณะสังคมศาสตร์และมนุษยศาสตร์ ขึ้นมาเป็นคณะที่ 12 ของ มหาวิทยาลัยมหิดล ตามประกาศสำนักนายกรัฐมนตรี ลงวันที่ 14 ธันวาคม พ.ศ. 2512 เพื่อให้เป็นมหาวิทยาลัยที่สมบูรณ์แบบโดยครอบคลุมทั้งด้านวิทยาศาสตร์สุขภาพ วิทยาศาสตร์และเทคโนโลยี สังคมศาสตร์และมนุษยศาสตร์ ปัจจุบัน คณะสังคมศาสตร์และมนุษย์ศาสตร์เน้นการเรียนการสอน และวิจัยทางด้านสังคมศาสตร์ มนุษยศาสตร์ และศึกษาศาสตร์
การศึกษาและบริการวิชาการ > ภาควิชา

จัดตั้งขึ้นเป็นเพื่อเป็นพื้นฐานสำหรับการศึกษาในศาสตร์ต่าง ๆ ในมหาวิทยาลัยมหิดล ปัจจุบันคณะสังคมศาสตร์และมนุษยศาสตร์ มีผลงานที่โดดเด่นมากมาย แบ่งเป็น 4 ภาควิชาคือ
ภาควิชาสังคมศาสตร์
ภาควิชามนุษยศาสตร์
ภาควิชาศึกษาศาสตร์
ภาควิชาสังคมและสุขภาพ
การศึกษาและบริการวิชาการ > ส่วนงาน

สำนักงานคณบดี เก็บถาวร 2016-08-26 ที่ เวย์แบ็กแมชชีน
ศูนย์ศึกษานโยบายสาธารณสุข สวัสดิการและสังคม เก็บถาวร 2016-11-25 ที่ เวย์แบ็กแมชชีน
ศูนย์กฎหมายการแพทย์ เก็บถาวร 2016-08-26 ที่ เวย์แบ็กแมชชีน
หลักสูตร

คณะสังคมศาสตร์และมนุษยศาสตร์ มหาวิทยาลัยมหิดล ตั้งขึ้นเพื่อเน้นการวิจัยทางสังคมศาสตร์ มนุษยศาสตร์และศึกษาศาสตร์ ดังนั้น หลักสูตรที่เปิดสอนโดยมากจึงเป็นหลักสูตรระดับบัณฑิตศึกษา กล่าวคือ ระดับปริญญาโทและปริญญาเอก หลักสูตรระดับปริญญาตรีมีเพียงหลักสูตรเดียว หลักสูตรที่เปิดสอนทั้งหมดมีดังต่อไปนี้
| ระดับปริญญาตรี | ระดับประกาศนียบัตร | ระดับปริญญาโท | ระดับปริญญาเอก |
| --- | --- | --- | --- |
|  หลักสูตรวิทยาศาสตรบัณฑิต สาขา Medical Record (เวชระเบียน)  (หลักสูตร 4 ปี) |  หลักสูตรประกาศนียบัตรบัณฑิต สาขา Training Management |  หลักสูตรศิลปศาสตรมหาบัณฑิต สาขา Health Social Sciences (International Programme)  สาขา Human Rights (International Programme)  สาขา Medical and Health Social Sciences  สาขา Environmental Social Sciences  สาขา Criminology and Criminal Justice  สาขา Population Education  สาขา Sport Management  สาขา Comparative Religion  สาขา Ethical Studies (Master of Liberal Arts) หลักสูตรรัฐประศาสนศาสตรมหาบัณฑิต สาขา Public Policy and  Public Management หลักสูตรศึกษาศาสตรมหาบัณฑิต สาขา Environmental Education  สาขา Adult and Continuing Education |  หลักสูตรปรัชญาดุษฎีบัณฑิต สาขา Population Education  สาขา Criminology, Justice Administration and Society  สาขา Medical and Health Social Sciences หลักสูตรรัฐประศาสนศาสตรดุษฎีบัณฑิต สาขา Public Policy and  Public Management หลักสูตรศึกษาศาสตรดุษฎีบัณฑิต สาขา Environmental Education |
ติดต่อกับคณะ

สำนักงาน คณะสังคมศาสตร์และมนุษยศาสตร์ มหาวิทยาลัยมหิดล เลขที่ 25/25 หมู่ 5 ถนนพุทธมณฑ สาย 4 ตำบลศาลายา อำเภอพุทธมณฑล จังหวัดนครปฐม 73170 โทรศัพท์ 02-8002840-70 โทรสาร 02-4419738
บรรดาศักดิ์ไทย

ในฐานันดรศักดิ์ไทย บรรดาศักดิ์ คือ ระดับชั้นหรือยศของข้าราชการไทยในสมัยโบราณ เทียบกับคำภาษาอังกฤษคือ Title
สำหรับบรรดาศักดิ์ของพระบรมวงศานุวงศ์ไทยซึ่งทรงทำงานในกรม ดูได้ที่ เจ้าต่างกรม
สำหรับจำนวนศักดินาของคนสยาม ดูได้ที่ พระไอยการตำแหน่งนาพลเรือน นายทหารหัวเมือง
เจ้าพระยาพลเทพ (เฉลิม โกมารกุล ณ นคร) เสนาบดีในรัชกาลที่ 5
ระบบบรรดาศักดิ์ของขุนนางไทยนี้ ได้ตราออกมาเป็นกฎหมาย เรียกว่า พระไอยการตำแหน่งนาพลเรือน นาทหารหัวเมือง พ.ศ. 1998 ในแผ่นดินสมเด็จพระบรมไตรโลกนาถ กษัตริย์ผู้ครองกรุงศรีอยุธยา
ประวัติ

บรรดาศักดิ์ของขุนนางไทยมีความแตกต่างกับตะวันตกเนื่องจากระบบที่แตกต่างกัน ขุนนางตะวันตกเป็นขุนนางสืบตระกูล และไม่ใช่ข้าราชการ แม้ว่าขุนนางบางคนรับราชการ แต่ขุนนางไทยเป็นข้าราชการ และตำแหน่งขุนนางผูกพันกับระบบราชการ ส่วนขุนนางตะวันตกนั้น ตำแหน่งขุนนาง ผูกพันกับการถือครองที่ดิน ที่ได้รับพระราชทานไว้แต่เดิม และส่วยสาอากร หรือผลประโยชน์ที่เกิดจากที่ดินนั้น ขุนนางตะวันตก จึงมีส่วนคล้ายกับเจ้าต่างกรม ของไทย ในส่วนของผลประโยชน์ในตำแหน่ง เช่น ส่วย กำลังคน เป็นต้น แต่เจ้าต่างกรมของไทย ก็ไม่ได้สืบตระกูล
ดังนั้น บรรดาศักดิ์ของขุนนางไทยจึงน่าจะเป็นชั้นยศ (Rank) มากกว่าเป็นบรรดาศักดิ์ (Title) ตามหลักการสมัยใหม่
ได้มีการประกาศยกเลิกบรรดาศักดิ์ของไทยอย่างเป็นทางการ เมื่อ 15 พฤษภาคม พ.ศ. 2485 รัชสมัยพระบาทสมเด็จพระเจ้าอยู่หัวอานันทมหิดล ต่อมาประกาศดังกล่าวก็ถูกยกเลิกในเวลาต่อมาเมื่อ 31 ธันวาคม พ.ศ. 2487 และต่อมาได้มีพระราชบัญญัติคืนยศ บรรดาศักดิ์ เครื่องราชอิสสริยาภรณ์ และสิทธิในการรับเบี้ยหวัดบำเหน็จและบำนาญ พุทธศักราช 2489 เพื่อนิรโทษกรรมแก่ผู้ต้องโทษทางการเมือง ในสมัยรัฐบาลของควง อภัยวงศ์ได้มีการประกาศใช้บรรดาศักดิ์อีกครั้ง จนถึง พ.ศ. 2491 รัฐบาลจอมพล ป. พิบูลสงคราม ได้ยกเลิกบรรดาศักดิ์ การประกาศให้มีผู้ได้รับบรรดาศักดิ์กลับคืนมีปรากฏในราชกิจจานุเบกษาครั้งสุดท้ายเมื่อ พ.ศ. 2512
บรรดาศักดิ์ขุนนางไทย

บรรดาศักดิ์ของขุนนางไทยจะมี ศักดินา ประกอบกับบรรดาศักดิ์นั้นด้วย ระบบขุนนางไทย ถือว่า ศักดินา สำคัญกว่า บรรดาศักดิ์ เพราะศักดินา จะใช้เป็นตัววัดในการปรับไหม และ พินัย ในกรณีขึ้นศาล ระหว่างราษฎรด้วยกันยกเว้นคดีความหลวงให้เฆี่ยนโบยตี เช่น พระไอยการลักษณะวิวาทตีด่ากัน ใน กฎหมายตราสามดวง กล่าวว่า
วิวาท บทที่ 36 ผู้ใดด่าผู้อื่นโดยด่าเฉพาะตัวของผู้นั้น ให้ปรับไหมตามบรรดาศักดิ์ หากได้ด่าถึงตระกูลให้ปรับไหมทวีคูณ
บรรดาศักดิ์ใน พระไอยการตำแหน่งนาพลเรือน นาทหาร หัวเมือง นี้ ค่อนข้างสับสนและไม่เป็นระบบ คล้าย ๆ กับว่า ผู้ออกกฎหมายนึกอยากจะให้บรรดาศักดิ์ใด ศักดินาเท่าไหร่ ก็ใส่ลงไป โดยไม่ได้จัดเป็นระบบแต่อย่างใด (เพิ่มเติมวันที่ 4 มีนาคม 2550 ตามความเห็นไม่คิดว่าจะจัดไม่เป็นระบบแต่อย่างใด แต่เป็นลักษณะอย่าง เช่น เมืองตากเป็นเมืองเล็ก ๆ พระยาตากอาจถือศักดินาสูงสุดอยู่ในเมืองตาก หมายความว่าใหญ่สุดในเมืองตากทั้งศักดินาและบรรดาศักดิ์ แต่อย่างที่บอกไป เมืองตากเป็นเมืองเล็ก เป็นไปได้ว่าอาจมีศักดินาต่ำกว่ายศขุนของอยุธยาซึ่งถือว่าเป็นเมืองใหญ่ก็เป็นได้ ทั้งนี้ควรหาข้อมูลเปรียบเทียบตรงจุดนี้ให้กระจ่าง) ดังนั้น จึงมีขุนนางใน กรมช่างอาสาสิบหมู่ หรือ บางกรม  ที่มีบรรดาศักดิ์เป็นพระยา แต่ศักดินาต่ำกว่า 1,000 ซึ่งถือเป็นขุนนางระดับต่ำ
ในสมัยต่อมาได้มีการเพิ่มเติม บรรดาศักดิ์ต่าง ๆ จากทำเนียบพระไอยการนาพลเรือน นายหาร หัวเมือง ขึ้นอีกเป็นอันมาก
ขุนนางของไทยสมัยโบราณ ไม่เหมือนกับขุนนางในประเทศตะวันตก คือ ไม่ได้เป็นขุนนางสืบตระกูล ผู้ที่ได้ครองบรรดาศักดิ์ก็อยู่ในบรรดาศักดิ์เฉพาะตนเท่านั้น จึงเทียบได้กับข้าราชการ หรือ ระบบชั้นยศของข้าราชการในสมัยปัจจุบัน ที่มีการแบ่งเป็นระดับต่างๆ แต่ขุนนางไทยในสมัยโบราณ จะมีราชทินนาม และ ศักดินา เพิ่มเติมแตกต่างจากข้าราชการในปัจจุบันที่มีเพียงชั้นยศเท่านั้น
บรรดาศักดิ์ จมื่น หรือ พระนาย นั้น เป็นบรรดาศักดิ์ หัวหน้ามหาดเล็ก ในกรมมหาดเล็ก ศักดินา 800-1000 เทียบได้เท่ากับ บรรดาศักดิ์ พระ ที่มีศักดินาใกล้เคียงกัน แต่จมื่นนั้น ได้รับการยกย่องมากกว่า เนื่องจากอยู่ใกล้ชิดพระเจ้าแผ่นดิน และมักจะมีอายุยังน้อย อยู่ในระหว่าง 20-30 ปี มักเป็นลูกหลานของขุนนางชั้นผู้ใหญ่ที่นำมาถวายตัวรับใช้ใกล้ชิด พระเจ้าแผ่นดิน และเป็นช่องทางเข้ารับราชการต่อไปในอนาคต
"ธรรมเนียมลำดับยศฝ่ายสยาม มีที่สังเกตอยู่ ๓ อย่าง ด้วยหมวกเสื้อและเครื่องนุ่งห่มอย่างหนึ่ง ด้วยคำนำหน้าชื่ออย่างหนึ่ง ด้วยศักดินาคืออำนาจที่จะหวงที่ดินเป็นที่ไร่นาของตัวอย่างหนึ่ง...อนึ่ง ประมาณศักดิ์ที่จะหวงนานั้น จะใช้ได้แต่ผู้ที่อยู่ในแผ่นดินสยาม ที่จะใช้ทั่วไปเมืองอื่นได้ก็แต่คำนำหน้าชื่อ"